ג'יי אונגר

ג'יי אונגר (באנגלית: Jay Ungar; נולד ב-14 בנובמבר 1946) הוא מוזיקאי ומלחין פולק יהודי-אמריקאי.

קורות חיים
 חיים וקריירה 
אונגר נולד בברונקס, ניו יורק. הוא פקד את אולמות המוזיקה של גריניץ' וילג' במהלך התקופה המעצבת שלו בשנות ה-60. בסוף שנות ה-60 הוא הפך לחבר בלהקת Cat Mother and All Night News Boys ומאוחר יותר, בלהקת Putnam String County. הוא הופיע עם דייוויד ברומברג, אך עיקר פרסומו בא בזכות "Ahokan Farewell" משנת 1982, שהלחין בתור נעימת קינה. נעימה זו שימשה מנגינת הנושא לסדרה התיעודית של קן ברנס, "The Civil War" משנת 1990. רבות מיצירותיו האחרות מוכרות כמנגינות קונטרה (Contra dance) , בעיקר "הליכת הקוסם" (The Wizard's Walk).

בשנת 1991 נישא אונגר לעמיתתו המוזיקאית מולי מייסון. הם הכירו בשנות ה-70. הם ממשיכים להופיע כצמד, עם הלהקה שלהם, "Swingology", ובלהקה בשם "ההרכב המשפחתי של ג'יי אונגר ומולי מייסון" עם בתו של ג'יי, רות אונגר (אמה היא לין הארדי), כנרת, ובעלה מייקל מרנדה, נגן בנג'ו.

ב-1992 ביצעו אונגר ומייסון את הפסקול לסרט התיעודי "Brother's Keeper" , פסקול שיצא כתקליטור מוזיקה בשם "Waltzing with You" בשנת 1998. בשנת 2006, הצמד עמד בראש "פסטיבל חיי הפולק של הצפון-מערב" (Northwest Folklife Festival) בסיאטל.

 קישורים חיצוניים 

 ג'יי אונגר ומולי מייסון
 Folk Alley Sessions:  Ashokan Farewell, אוניברסיטת קנט סטייט, אוהיו, 2011.

 הערות שוליים 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:אמני אנג'ל רקורדס
קטגוריה:מלחינים אמריקאים במאה ה-21
קטגוריה:מלחינים יהודים אמריקאים
קטגוריה:מוזיקאים יהודים אמריקאים
קטגוריה:אמריקאים שנולדו ב-1946